Kiøbenhavns Postrytter, 1797-03-31
Paris, den 15de Martii. (Under dette Datum, meddeler den hamborgske nye Tidende en Skildring af de betydeligste Lovgivere, som Lodden har truffet at udgaae af begge Raadene; da denne midlertid synligen er taget af en Biergberetning, torde det maaskee ikke være Læseren ubehageligt, at læse noget om disse Mænd, betragtede fra den anden Side. Bancal var, inden han ved Dumouriers Forræderie, kom i østerrigsk Fangenskab, en af Biergets indsigtsfuldeste Modstandere, og som især udmærkede sig 10 Martii, da han, tilligemed Lareveillere, tilbagedrev Dantons Forslag, at Ministrene skulde tages af Conventen. Berlier, en af Elleve=Committeen, der forfattede den ny Constitution, Boissy d'Anglas, Medlem af samme Commission og dens Ordfører; men en Torn i Biergets Øyne siden første Prairial, da han, ved ikke at lade sig aftvinge nogen Deeltagelse i deres tumultuariske Raadslagninger, uagtet man holdt ham den myrdede Ferrands blodige Hoved for Øynene, som Præsident frelste Republiken, saa har han og som Trykkefriehedens Talsmand fortient Bugens Had. Cambaceres, Civillovens Ordfører, og i øvrigt navnkundig ved sin ædle og utrættede Virksomhed; men hvem man ikke desmindre gjorde sig Umage for at bringe under Mistanke i Anledning af Lemaitres Sammenrottelse, og derved fik udelukker fra Directoriet, hvortil han var paa Valg. Camus; allerede i første Nationalforsamling bekiendt under Navn af den rædsomme, Hofødslingens og den røde Bogs svorne Fiende, siden Lovgivningens Archivist, saa som Convendeputeret forraadet af Dumouries til Østerrigerne, og udvexlet mod Ludvigs Datter, og efter den Tid især Finantsbesparelsers Ordfører. Chassey, Medlem af første Nationalforsamling, og siden af Conventen decreeret under Arrest, fordi han havde protesteret mod 31te Mai, men i 500s-Raadet ved sine Pressetvangs Forslag kommet i Gunst hos sine forrige Modstandere; Chiappe, der har den Synd paa sig, at han ikke blot gav de Deputerede, Bierget i Conventens sidste Øyeblik fik sat under Anklage, Friested hos sig, men ved samme Leilighed erklærede, at han efter 31te Junii havde ligeledes skiult Vergniand og Guadet. Collombel hører hen mellem Bierglevningerne, Dabray var den, der understøttede Lesage Senault i at skrige mod Lariviere: at Royalismen var overalt, selv i de constituerede Autoriteter. Dannou, mellem dem, der hæftedes, for at have protesteret mod 31te May, siden Medlem af Elleve Commissionen, og nys Ordfører for Commissionen til Pressetvangs Lovens Affattelse. Defremont, navnkundig saavel i første Lovgivning, som i Conventen, hvor han og af Bierget blev gjort fredløs efter 31te May, og siden i Lovgivningen, hvor han særdeles er brugt i Finantssager. Dronet, den bekiendte Postmester i Varennes, der anholdt Ludvig paa hans Flugt, i Betragtning af denne Fortieneste, blev Conventlem, nu blev af Østerrigerne gjort til Krigsfange, udvexlet med de 4 andre, siden hæftet i Anledning af den baboeufske Sammenrottelse, men undveeg. Dubois Crance, een af de første Enrages i første Lovgivning, i Conventen først hæftig Biergmand, saa som Robespierres Fiende blandt Thermidorianernes Høvdinger, derpaa i Conventens sidste Dage atter paa Biergspidsen, hvor han siden er blevet. Andre Dumont inden niende Thermidor nævntes han som den første blandt Terrorister, siden have selv moderate fundet hans Moderantisme overdrevet. Gamon, af de 73 hæftede og friegivne Deputerede, Medlem af Regieringscommitteerne i Conventens følgende Dage, men gjort mistænkt tillige med Cambaceres, i Anledning af Lemaitres Brevskaber. Guyomard, en af dem, der kraftigst fremmede de 73des Gienoptagelse i Conventen, men forresten af den modsatte Side, og Ophavsmand til Forslaget om 21de Januars Høytideligholdelse. Jsnard, Girondisternes kjække Høvding, og sidste Præsident, ved hvis Aftrædelse fra Præsidentstolen deres Fald var afgjort. Jard Panvilier, der saavel i sine Taler mod Brumaire=Loven, som mod Pressetvangen, har viist det Talent, Neue Zeitung fradømmer ham. Lanthenas, forhen formedelst sine Forbindelser med Roland, hvis Skygge han kaldtes, Bierget forhadt, nu i Naade for Pressetvangs Forslag. Lecointre Puyraveaux efter Genissieurs Bortgang, een af Bierg-Partiets fornemste Ordførere, der især ved Valgeftersynet søgte at giøre dets Modstandere mange Vanskeligheder. Lesage Senault, en evindelig Skraaler paa denne Side. Louvet, først Biergets meest hæftige Fiende, og nu dets ivrigste Forfægter, bekiendt af hans Memoires, hans Tale mod Trykkefriheden og den Dom, der nu har dømt ham i Bøder, som Calumniant. Mailhe, hvem Bierget ikke kan tilgive hans Forestilling mod Klubberne, og hans Jndberetning om de sidste Mord i Toulouse. Maree, forhen af Conventens Regieringscommitteer, og især brugt i Marinesager. Matthien efter 9de Thermider betydelig i Conventen. Mercier, navnkundigere, som Skribent, end som Deputeret. Pelet de la Lozere og Penieres af Thermidorianernes Høvdinger. Qvinette, Camus's, og Bancals Medfange, nys Præsident i 500 Raadet. Roux de la Marne, Medlem af den 5 Commission, der gav Brumaire-Loven, ivrig Biergmand. Treilhard, navnkundig saavel i første Lovgivning, som i Conventen, og 500s-Raadet, hvor han stedse har spilt en betydelig Rolle. – Mellem de af Oldingsraadet udgaaende, ere de mærkeligste Courtois, Forfatter til den lange og pedantiske Rapport om Robespierre, Delmas, en af Anførerne ved Robespierres Fald, Durandmaillaane af Elleve Committeen, Fourcroy navnkundig, som Chemiker. Johannot, hvis Credit, som Financier staaer ikke stort bedre, end fordum Cambons. Lanjuinais, allerede i første Nationalforsamling navnkundig, som den, der med Held kunde kiæmpe mod Miraabeau selv, siden i Conventen fredløs med Girondisterne, og igien optagen med dem, derpaa Medlem af Elleve=Committeen, og i Conventens sidste Dage bragt under Mistanke med de øvrige Biergets Antagonister. – Unægtelig vil det bidrage meget til at kiende Stemmingen i Frankerig, at agte paa, hvem af disse Gienvalget vil træffe, hidtil synes Formodningen at være for, at det oftere vil skee de af Clichy eller Girondepartiet, end Bugen eller Bierget.